CELEX: 62010TN0069
Language: fi
Date: 2010-02-18 00:00:00
Title: Asia T-69/10: Kanne 18.2.2010 — IRO v. komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/61
            
         Kanne 18.2.2010 — IRO v. komissio
   (Asia T-69/10)
   2010/C 100/90
   Oikeudenkäyntikieli: italia
   
      Asianosaiset
   
   
      Kantaja: Industrie Riunite Odolesi SpA (IRO) (Via Brescia, Italia) (edustajat: asianajajat A. Giardina ja P. Tomassi)
   
      Vastaaja: Euroopan komissio
   
      Vaatimukset
   
   
               —
            
            
               Riidanalainen päätös on kumottava
            
         
               —
            
            
               Toissijaisesti riidanalaisella päätöksellä määrätty sakko on kumottava tai sen määrää on alennettava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samankaltaiset kuin asiassa T-55/10, SP vastaan komissio.
   Erityisesti kantaja vetoaa seuraaviin seikkoihin:
   
               —
            
            
               komissio rikkoi lakia ja ylitti toimivaltansa tehdessään päätöksen, jolla kantajalle määrättiin seuraamus siitä, että se osallistui väitettyyn hintakartelliin ilman, että kaikkia todisteeksi esitettyjä asiakirjoja tarkasteltiin, koska niissä ei ollut hintataulukoita koskevia liitteitä
            
         
               —
            
            
               asetuksessa (EY) N:o 1/2003 (1) säädettyjä menettelysääntöjä rikottiin, koska sen seurauksena, kun yleinen tuomioistuin kumosi 17.12.2002 tehdyn päätöksen K(2002) 5087 (lopullinen), komissio antoi riidanalaisen päätöksen ilman, että se noudatti mitään menettelyn vaiheita kuten väitetiedoksiannon toimittamista asianosaisille ja/tai asianosaisten kuulemista tai että kansalliset viranomaiset olisivat voineet osallistua menettelyyn, minkä seurauksena koko komission toteuttama menettely oli puutteellinen, epäjohdonmukainen ja sääntöjenvastainen ja niiden yritysten oikeuksia loukattiin, joille seuraamuksia määrättiin
            
         
               —
            
            
               tutkinnat ja perustelut olivat puutteelliset, koska komissio ei arvioinut asianmukaisella tavalla tutkinnan aikana esiin tulleita seikkoja, jotka liittyvät merkityksellisten markkinoiden kokoon ja väitetyn kartellin vaikutuksiin.
            
         Toissijaisesti kantaja vaatii riidanalaisella päätöksellä määrätyn sakon kumoamista tai sen määrän alentamista.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L, 4.1.2003, s. 1).